**GUVERNUL REPUBLICII MOLDOVA**

**HOTĂRÎRE nr.\_\_\_\_\_\_\_\_\_\_**

din\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Chișinău

**Privind aprobarea bugetului Instituției Publice „Consiliul de supraveghere publică a auditului” pentru anul 2020**

În scopul executării prevederilor art.39 alin.(2) din Legea nr.271/2017 privind auditul situațiilor financiare (Monitorul Oficial al R. Moldova, 2018, nr.7–17, art.48), Guvernul

**HOTĂRĂȘTE:**

**1.** Se aprobă bugetul Instituției Publice „Consiliul de supraveghere publică a auditului” pentru anul 2020 la venituri în sumă de 2326,8 mii lei și la cheltuieli în sumă de 2326,8 mii lei, conform anexei.

**2.** Instituția Publică „Consiliul de supraveghere publică a auditului” va prezenta Ministerului Finanțelor raportul privind executarea bugetului pentru anul 2020 pînă la 1 martie 2021.

**3.** Prezenta hotărîre intră în vigoare din data publicării în Monitorul Oficial al Republicii Moldova.

**PRIM-MINISTRU Ion CHICU**

**Contrasemnează:**

**VICEPRIM-MINISTRU,**

**MINISTRU AL FINANȚELOR Serghei PUȘCUȚA**

Anexă

la Hotărîrea Guvernului

nr.\_\_ din\_\_\_\_\_\_\_\_\_

**Bugetul Instituției Publice „Consiliul de supraveghere**

**publică a auditului” pentru anul 2020**

|  |  |  |
| --- | --- | --- |
|  | **Denumirea** | **Suma,**  **mii lei** |
| **I.** | **VENITURI, total** | **2326,8** |
| 1. | **Alocații de la bugetul de stat** | **624,9** |
| 2. | Plata anuală a entității de audit în mărime de un salariu mediu lunar pe economie, prognozat şi aprobat anual de către Guvern, pentru fiecare raport al auditorului emis pentru auditul situaţiilor financiare individuale la entităţile de interes public şi la entităţile mari | 620,3 |
| 3. | Plata anuală a entității de audit în mărime de 0,2 din salariul mediu lunar pe economie, prognozat şi aprobat anual de către Guvern, pentru fiecare raport al auditorului emis pentru auditul situaţiilor financiare individuale la alte entități decît la entităţile de interes public şi la entităţile mari supuse auditului obligatoriu și solicitat | 838,2 |
| 4. | Plata persoanei fizice în mărime de 0,2 din salariul mediu lunar pe economie, prognozat şi aprobat anual de către Guvern, pentru admiterea la probele scrise ale examenului pentru obținerea calificării profesionale de auditor | 76,3 |
| 5. | Cotizațiile anuale ale auditorilor în mărime de 0,1 din salariul mediu lunar pe economie, prognozat și aprobat anual de către Guvern | 143,2 |
| 6. | Cotizațiile anuale ale stagiarilor în mărime de 0,05 din salariul mediu lunar pe economie, prognozat și aprobat anual de către Guvern | 4,0 |
| 7. | Plata unică a auditorului în mărime de 0,1 din salariul mediu lunar pe economie, prognozat și aprobat anual de către Guvern, pentru înregistrarea auditorilor în Registrul public al auditorilor | 4,0 |
| 8. | Plata unică a entității de audit în mărime de 0,2 din salariul mediu lunar pe economie, prognozat și aprobat anual de către Guvern, pentru înregistrarea entităților de audit în Registrul public al entităților de audit | 15,9 |
| **II.** | **CHELTUIELI, total** | **2326,8** |
| 1. | Cheltuieli de personal (remunerarea muncii, contribuții de asigurări sociale de stat obligatorii și prime de asigurări obligatorii de asistență medicală), inclusiv remunerarea membrilor Comitetului de supraveghere a auditului și a Comisiei de certificare | 1995,4 |
| 2. | **Cheltuieli curente, inclusiv:** | **331,4** |
| 1) | Cheltuieli pentru achitarea serviciilor de locațiune | 205,2 |
| 2) | Cheltuieli pentru procurarea stocurilor de:  - materiale de uz gospodăresc și rechizite de birou (hîrtie, mape pentru documente, suport pentru dosare, stilouri, creioane, radiere, marker, toner, cooler);  - obiecte de inventar (masă de lucru) | 10,6  2,0 |
| 3) | Cheltuieli pentru procurarea mijloacelor fixe (calculator) | 16,0 |
| 4) | Cheltuieli de consum (achitarea serviciilor de Internet și telefonie fixă, procurarea apei potabile) | 8,4 |
| 5) | Cheltuieli pentru întreținerea paginii web a Consiliului | 36,0 |
| 6) | Cheltuieli aferente întreținerii programului informațional „E-Lex” | 9,0 |
| 7) | Cheltuieli pentru achitarea serviciilor bancare | 10,0 |
| 8) | Cheltuieli aferente întreținerii programului informațional „Soft-Contabil” | 10,2 |
| 9) | Cheltuieli aferente formării profesionale | 4,0 |
| 10) | Cheltuieli aferente deplasărilor în interes de serviciu | 10,0 |
| 11) | Cheltuieli aferente achitării serviciilor juridice și asistență juridică | 10,0 |